Mich entroͤstet niht der walt vnd ǒch dú heide
Mich entroͤstet niht der walt vnd ǒch dú heide·
mich entroͤstet niht der kleinen vogellin singen·
den tv̊t der kalte winter aber leide·
da bi kan mich dv́ minnekliche twingen·
wc wend ir dc dv́ liebe kv́sche meine·
nv ist sis doch dv́ svͤsse dv́ vil reine·
wan lat si mir dvrh wibes gvͤte bas an ir gelingen·

Dv́ minnekliche mag wol mit mir teilen·
ir|wibes gvͤte die si hat beslossen·
si mag mir mine sere wnden heilen·
die si mir mit ir minne hat geschossen·
vil selig wip nv wende mine swere·
vnd tv̊st dv dc so wird ich froͤidebere·
gedenke das ich wibes gvͤte selten han genossen·

Deutsche Philologie
Deutschland
13. Jahrhundert
Mittelhochdeutsch
Versdichtung
Codex Manesse